tomron87/hebrew-wikipedia-sentences-corpus huggingface dataset:
משחקי הרשת החברתית הראשונים שפותחו היו משחקים פשוטים מבוססי דפדפן שאפשרו למשתמשים לקיים אינטראקציה זה עם זה ולנסות להשיג ניקוד גבוה יותר מהחברים שלהם.
הז'אנר זכה לפופולריות ניכרת במיוחד עם המשחקים פארמוויל (שיצא ב-2009) ו-Mafia Wars (שיצא ב-2008) בפלטפורמה של פייסבוק.
המשחקים הללו הציגו לראשונה את הקונספט של משחק מרובה משתתפים אסינכרוני בו השחקנים יכולים לקיים אינטראקציה זה עם זה ולשתף פעולה במשימות או יעדים שונים מבלי לשחק במשחק בו-זמנית.
ככל שמשחקי הרשת החברתית המשיכו לצבור פופולריות עצומה המפתחים החלו לחקור ז'אנרים חדשים ומכניקות משחק שונות, והדבר הוביל לפיתוח של משחקים מגוונים הנותנים מענה לתחומי עניין וקבוצות דמוגרפיות שונות.
לאורך השנים פותח משחקי רשת חברתית במגוון רחב של ז'אנרים.
כמה מהז'אנרים הפופולריים ביותר הם:
משחקי סימולציות ניהול – משחקי סימולציה כגון FarmVille ו-CityVille מאפשרים לשחקנים לבנות ולנהל חוות וירטואליות, ערים או עסקים.
השחקנים יכולים לגדל יבולים, לבנות מבנים וליצור אינטראקציה עם החברים שלהם על מנת להשיג בכוחות משותפים יעדים שונים.
משחקי תפקידים – חלק ממשחקי הרשת החברתית מכילים אלמנטים של משחקי תפקידים שבהם השחקנים צריכים ליצור אווטארים אישיים, ולצאת למשימות שונות יחד עם חבריהם ושחקנים אחרים.
משחקי אסטרטגיה – חלק ממשחקי הרשת החברתית הם משחקי אסטרטגיה בהם השחקנים צריכים להתחרות בקרבות ולכבוש שטחים במשחקים כמו Empires & Allies.
משחקי חשיבה – משחקי פאזל השחקנים צריכים לפתור חידות שונות במסגרת זמן מוגבלת.
במשחקים הללו שחקנים יכולים גם להתחרות בחברים ומכרים על מנת לראות מי משיג ניקוד גבוה יותר.
אחד מהמשחקים הפופולריים ביותר מהסוג הזה הוא המשחק קנדי קראש סאגה.
משחקי רשת חברתית משתמשים בדרך כלל באסטרטגיות הבאות על מנת לייצר הכנסות:
האפשרות לבצע רכישות בתוך המשחק – במשחקים רבים השחקנים יכולים לרכוש מטבעות וירטואליים או פריטים וירטואליים שונים באמצעות כסף אמיתי על מנת לשפר את חווית המשחק שלהם או להתקדם מהר יותר בשלבי המשחק.
שילוב פרסומות – בחלק ממשחקי הרשת החברתית מוצגים בפני השחקנים פרסומות בתוך ממשק המשחק.
מודל פרימיום – משחקי רשת חברתית רבים מסתמכים על מודל לפיו מוצעים בחינם החלקים הבסיסיים של המשחק, בעוד שתכונות מתקדמות זמינות לרכישה.
בשנת 2010 דווח כי כ-55 אחוז מהאמריקנים שמשחקים במשחקי רשת חברתית הן נשים, בעוד שבממלכה המאוחדת כ-60 אחוז מהבריטים שמשחקים במשחקי רשת חברתית הן נשים.
בנוסף, רוב האנשים שמשחקים במשחקי רשת חברתית הם לרוב בטווח הגילאים 30 עד 59.
משחקי רשת חברתית נוטים למשוך אוכלוסייה יותר מבוגרת בעיקר משום שהם חינמיים, קל יותר להתקדם בהם בפרק זמן קצר, הם אינם כרוכים באלימות כמו משחקי וידאו מסורתיים, וקל יותר להבין כיצד לשחק בהם.
בתחילה משחקי רשת חברתית הסתמכו על שימוש בטכנולוגיות כמו Flash, HTML5, PHP ו-JavaScript.
כאשר החלו לפתח משחקי רשת לניידים מרבית משחקי הרשת החברתית פותחו באמצעות טכנולוגיות כמו Java, Objective-C, Swift ו-C++.
משחקי פעולה-הרפתקאות מהווים סוגה פופולרית של משחקי וידאו המשלבים אלמנטים מהסוגות של משחקי הפעולה ומשחקי ההרפתקאות.
במשחקים הללו השחקן לרוב צריך לחקור אזורים מסוימים, לפתור חידות שונות, ולהילחם באויבים והם מתרחשים לעיתים רבות בסביבות מרהיבות בעולם פתוח.
דוגמאות פופולריות למשחקי פעולה-הרפתקאות כוללות את המשחקים האגדה של זלדה, God of War, וסדרות משחקי טומב ריידר.
המשחקים בסוגה הם מגוונים במיוחד אך בדרך כלל כוללים את האלמנטים הבאים:
חקר של אזורים שונים - במשחקים רבים בסוגה השחקן צריך לחקור אזורים נרחבים, לחשוף סודות נסתרים, לגלות מיקומים חדשים ולקיים אינטראקציה עם דמויות שאינם שחקנים.
לחימה - במשחקים רבים בסוגה השחקן צריך להילחם באויבים שונים באמצעות מגוון כלי נשק, ואסטרטגיות שונות.
פתרון חידות - במשחקים רבים בסוגה השחקן צריך לפתור חידות שונות, לפענח רמזים ולהשתמש באובייקטים שונים על מנת להתקדם במשחק ולהיות מסוגל לגשת לאזורים חדשים במשחק.
למרות שמשחקי הפעולה-הרפתקאות מגוונים, ישנם גם מספר תת-סוגות בולטות של משחקי פעולה-הרפתקאות שהן:
משחקים דמויי GTA - דומים למדיי למשחקים בזיכיון Grand Theft Auto מבחינת המשחקיות ו/או מבחינת העיצוב הכולל.
המשחקים מהסוג הזה מתרחשים בעולם פתוח, בו השחקנים יכולים למצוא ולהשתמש במגוון כלי רכב וכלי נשק תוך כדי שהם מסתובבים באופן חופשי ברחבי עולם המשחק.
משחקי מטרוידבניה - לרוב משחקי פלטפורמה דו־ממדיים המשלבים אלמנטים משני משחקים קלאסיים - "מטרויד" ו"קאסלבניה" כאשר השחקנים צריכים לחקור עולמות גדולים ולמצוא פריטים חדשים שיסייעו להם לגשת לאזורים חדשים.
משחקי הישרדות-אימה - משחקים המתרחשים בסביבה מפחידה בהם צריכים לשחק בגיבור אשר לכוד באזור אשר מלא באויבים מפחידים כמו מפלצות גרוטסקיות וישויות על טבעיות כאשר המטרה של השחקן היא לשרוד עד סוף המשחק.
משחקי התגנבות - משחקי וידאו בהם השחקן משתמש בעיקר בדרך של התגנבות על מנת להתגבר על אויביו.
הז'אנר שאב השראה רבה ממשחקי ההרפתקאות מבוססי הטקסט של שנות ה-70 ושנות ה-80 שהתמקדו בעיקר בחקירה של אזורים מסוימים ופתרון חידות.
הז'אנר התפתח רבות במהלך שנות השמונים והחל לצבור פופולריות עם הפרסום של משחקים פורצי דרך כמו "Legend of Zelda" שיצא ב-1986 ו"Metroid" שיצא גם הוא ב-1986. במשחקים הללו השחקן היה צריך גם לחקור אזורים שונים וגם להילחם באויבים, והם היו בעלי השפעה רבה על המשחקים שייווצרו בעתיד בז'אנר.
משחק הפלטפורמה הנסיך הפרסי, אשר יצא ב-1989, הכיל אלמנטים שונים מז'אנר משחקי הפעולה-הרפתקאות.
במהלך שנות ה-90 יצאו משחקים איקוניים רבים בז'אנר שתרמו לעלייה ניכרת בפופולריות שלו בהם המשחקים "עולם אחר", שיצא ב-1991, "Alone in the Dark" שיצא ב-1992, "טומב ריידר" שיצא ב-1996 ו-"Resident Evil" שיצא ב-1996 אשר הכילו גרפיקה תלת-ממדית, סצנות סינמטיות, ומכניקת משחק חדשנית.
במהלך המאה ה-21 משחקי הפעולה-הרפתקאות הפכו להיות פופולריים אף יותר ממשחקי ההרפתקאות ומשחקי הפלטפורמה אשר הם נוצרו בהשראתם.
משחק פעולה-תפקידים (מכונה גם ARPG) הוא ז'אנר של משחקי וידאו המשלב אלמנטים מז'אנר משחק התפקידים עם אלמנטים מז'אנר משחק הפעולה.
המשחקים בז'אנר זה בדרך כלל כוללים קרבות בקצב מהיר יחסית בסגנון של משחקי Hack and slash, את האפשרות לפתח את הדמויות בהן הם משחקים, וכמו גם את האפשרות לחקור עולמות וירטואליים נרחבים.
במשחקי בז'אנר השחקנים שולטים בדמות או בקבוצת דמויות וצריכים להוביל אותם בהרפתקאות שונות ולהתגבר על אתגרים שונים.
בניגוד למשחקי התפקידים המסורתיים בהם הלחימה לרוב היא מבוססת תורות, במשחקי תפקידים-פעולה הקרבות מתרחשים בזמן אמת והשחקנים חייבים להגיב במהירות כאשר האויבים מתקיפים אותם.
כאשר שחקנים מביסים אויבים ומשלימים משימות במשחקים הללו הם צוברים נקודות המאפשרות לגרום לדמויות שלהם להתחזק.
בנוסף ניתן גם למצוא כלי נשק, שריון ופריטים אחרים ברחבי המשחק אשר מסייעים לשפר את היכולות של הדמות.
המשחקים בז'אנר מתרחשים לעיתים רבות בעולמות גדולים ומגוונים בהם ניתן לשוטט בחופשיות, לגלות אוצרות נסתרים, להיתקל בדמויות שאינם שחקנים ולקחת על עצמם משימות שונות כמו הבסת אויבים רבי עוצמה, פתרון חידות או השגת פריטים יקרי ערך.
אלמנט מרכזי נוסף הוא איסוף שלל לאורך המשחק אשר כולל כלי נשק, שריון ופריטים אחרים שניתן למצוא כאשר מנצחים את האויבים, פותחים תיבות אקראיות ו/או משלימים משימות.
ברוב המשחקים בז'אנר מוצגים השחקן נע בו בעולם תלת-ממדי, כאשר השחקן רואה את הדמות בה הוא שולט ממבט על.
משחק שולחן ממוחשב היא סוגת משחקי וידאו הכוללת את כל משחקי הווידאו אשר מבוססים או דומים למשחקי משחקי שולחן פיזיים כמו משחקי לוח, משחקי קלפים ומשחקי תפקידים באמצעות פלטפורמות דיגיטליות.
משחקים מהסוג הזה שואפים בדרך כלל לספק לשחקנים את החוויה של משחקי השולחן המסורתיים תוך כדי שילוב של אלמנטים מעולם משחקי הווידאו כמו משחק מרובה משתתפים ברשת, גרפיקה ממוחשבת, ומערכת שמוודאת שכללי המשחק תמיד נלקחים בחשבון.
לאורך השנים משחקי השולחן הממוחשבים סייעו גם רבות בהצגת משחקי השולחן המסורתיים לקהלים חדשים, כולל לשחקנים צעירים שעדיין לא נחשפו למשחקי הלוח או משחקי הקלפים הפיזיים.
משחקי וידאו המדמים משחקי שולחן מסורתיים קיימים עוד מתחילת תעשיית משחקי הווידאו, כאשר חלק ממשחקי הווידאו הראשונים מהסוג הזה שפותחו היו גרסאות ממוחשבות של משחקי לוח קלאסיים כמו שחמט ושש בש.
עם זאת, רק לאחר שהמחשבים האישיים והאינטרנט החלו לצבור פופולריות עצומה במהלך שנות ה-90 החלו משחקי הקופסה הממוחשבים לצבור פופולריות והכרה נרחבת ברחבי העולם.
העלייה בפופולריות של פלטפורמות הפצה דיגיטליות כמו Steam, iOS App Store ו-Google Play Store תרמה רבות לעלייה בפופולריות של משחקי השולחן הממוחשבים והפכה אותם לנגישים באופן ניכר בהרבה לקהל רחב עצום בכל רחבי העולם.
משחקי השולחן הממוחשבים כוללים מגוון רחב של תתי סוגות כולל:
משחקי לוח ממוחשבים - אלו הם גרסאות ממוחשבות של משחקי לוח מסורתיים כמו שחמט, דמקה, שבץ-נא ומונופול.
במשחקים הללו ישנה הקפדה על הכללים והמשחקיות של משחקי הלוח הפיזיים ולעיתים רבות הם מספקים גם פיצ'רים מתקדמים כמו משחק מרובה משתתפים ברשת, האפשרות לשחק נגד המחשב או נגד בינה מלאכותית, והאפשרות לבצע התאמה אישית להגדרות של המשחק.
משחקי קלפים ממוחשבים - אלו הם גרסאות ממוחשבות של משחקי קלפים פופולריים כמו פוקר, בלאק ג'ק, סוליטר ומשחקי קלפים פופולריים כמו "Magic: The Gathering" ו-"Hearthstone".
במשחקים הללו השחקנים יכולים לעיתים רבות להתחרות מול שחקנים אחרים או מול בינה מלאכותית.
משחקי תפקידים ממוחשבים - גרסאות ממוחשבות של משחקי תפקידים מסורתיים כמו "מבוכים ודרקונים", "Pathfinder" ו-"Warhammer".
במשחקים הללו השחקנים בדרך כלל מסוגלים לבצע התאמה אישית של דמויות המשחק וכמו גם לקחת חלק במשחק מרובה משתתפים ברשת.
משחקי וידאו המדמים משחקי לוח - משחקי אלו הם משחקי וידאו שאינם מבוססים על שום משחק לוח פיזי, אך שואלים רבים מהמאפיינים של משחקי הלוח המסורתיים כחלק ממכניקת המשחק.
אחד המשחקים הבולטים מהסוג הזה הוא סדרת המשחקים של Mario Party בה השחקנים מסתובבים על לוח משחק והמשתמש חייב לזרוק קוביות על מנת להתקדם למשבצת הבאה במשחק.
משחק קונסולה הוא סוג של משחק וידאו, המופעל על-גבי קונסולת משחקים ייעודית המתחברת לטלוויזיה או לצג אחר.
משחק זה נשלט באמצעות ממשק קלט כגון בקר משחק.
משחקי הקונסולות הפכו לפריט פופולרי בתעשיית הבידור הביתי העולמית מאז שנות ה-70 של המאה ה-20, כאשר לאורך השנים הדורות החדשים של קונסולות המשחקים כוללים טכנולוגיות חדשות המספקות לשחקנים מגוון אפשרויות וחוויות חדשות.
שוק משחקי הקונסולות העולמי הוערך בשנת 2018 בכ-26.8 מיליארד דולרים.
בשנת 1972 יצאו לשווקים קונסולות המשחק הייעודיות הראשונות וכמו גם משחקי הקונסולה הראשונים אשר היו מיועדים לקונסולת המשחקים Magnavox Odyssey.
אלו היו משחקי וידאו פשוטים במיוחד בלי קול.
המגבלות של החומרה גרמו לכך שלמפתחים לא הייתה היכולת ליצור משחקים מורכבים.
בשל כך באותה התקופה חלק ממשחקי הווידאו כללו אביזרים נוספים כגון קלפים וקוביות על מנת לפצות את הלקוחות על החסרונות של החומרה.
הדור השני של קונסולות המשחק הכיל חומרה מתקדמת בהרבה.
המפתחים יכלו ליצור ציורים מורכבים יותר, להוסיף קול למשחקים, והבקרים של המשחקים החלו לכלול יותר כפתורים שאפשרו אינטראקציות מתקדמות יותר.
בעקבות ההצלחה של משחקי הארקייד באותה התקופה, לחלק ממשחקי הארקייד הפופולריים ביותר באותה התקופה נוצרו גרסאות לקונסולות המשחקים.
במקרים רבים האיכות של אותם המשחקים הייתה פחות טובה בשל מגבלות החומרה של קונסולות המשחקים, למרות שהם עדיין היו פופולריים במיוחד.
לדוגמה, ה-Port של המשחק פק-מן לקונסולה Atari 2600 היה למשחק הנמכר ביותר באותה הקונסולה.
הדור השני של משחקי הקונסולה הציג לראשונה מספר קונספטים חדשים בולטים.
לדוגמה, המשחק "Adventure" שיצא לקונסולה Atari 2600 היה המשחק הראשון בו עולם המשחק הווירטואלי היה גדול יותר מגודל המסך, כאשר משחק זה היה מורכב בפועל ממספר חדרים בהם השחקן יכול לבקר, בניגוד למסך סטטי בודד.
המשחק "Video Olympics" שיצא לקונסולה Atari 2600 היה אחד ממשחקי הקונסולה הראשונים בהם היריב במשחק נשלט על ידי המחשב.
במהלך אותה התקופה יצאו לשווקים לראשונה משחקי קונסולה בז'אנרים של משחקי פלטפורמה ומשחקי הרפתקאות גרפיים.
לקראת סוף 1983 היה זול יותר לפתח ולייצר קונסולות משחקים וכתוצאה מכך חלה עלייה ניכרת במכירה של קונסולות משחקים וביציאה לשווקים של משחקים לקונסולות המשחקים.
מגמה זו גרמה גם לכך שהמחירים של משחקי הקונסולה באותה העת היו נמוכים יחסית.
למרות השיווק הכבד האיכות של חלק גדול ממשחקי הקונסולה באותה העת לא הייתה גבוה במיוחד ולכן חלק גדול מחברות הפיתוח של משחקי הקונסולה באותה העת פשטו את הרגל ונעלמו.
בעקבות ההתרסקות של תעשיית משחקי הווידאו במחצית הראשונה של שנות ה-80 פיתוח קונסולות המשחק ומשחקי הקונסולה צומצם באופן משמעותי בעיקר בשוק של אמריקה הצפונית ובשוק האירופאי.
באותה התקופה עלתה הפופולריות של המחשבים האישיים אשר הפכו זולים יותר, ואשר להם היו מספר רב של פונקציות נוספות מעבר למשחקי וידאו.
כאשר יצאו יצאו לשווקים קונסולות המשחקים בדור השלישי אותן ייצרו נינטנדו, סגה ואטארי פותחו גם כמה מזיכיונות משחקי הקונסולה הפופולריים ביותר בכל הזמנים כמו האגדה של זלדה, סוניק הקיפוד, פיינל פנטסי, מטאל גיר, ומטרויד.
במהלך אותה התקופה הוטלו מגבלות שונות על מפתחי משחקי הווידאו אשר אילצו אותם להתמקד בפיתוח משחקים באיכות גבוה יותר מאשר להתמקד בייצור כמויות גדולות ככל הניתן של משחקים מהר ככל הניתן כפי שהיה נהוג בעבר.
במהלך אותה התקופה המשחק מטרויד אשר היה מהמשחקים המכוננים בז'אנר מטרוידבניה בו השחקנים צריכים לחקור עולמות גדולים, לפתור חידות שונות, ולמצוא פריטים חדשים שיסייעו להם לגשת לאזורים חדשים.
המשחק סוניק הקיפוד, אשר יצא באותה התקופה, יהפוך לקמע של סגה ויכלל במספר רב של משחקים מסוגים שונים בעתיד.
בדור החמישי של קונסולות המשחקים התעשייה עשתה את המעבר מגרפיקה דו-ממדית לגרפיקת תלת-ממד וכמו גם את המעבר משימוש במחסניות לשימוש בדיסקים אופטיים.
הדיסקים האופטיים היו מסוגלים להכיל קטעי וידאו באיכויות גבוהות בהרבה ממחסניות המשחק.
רבים המשחקים שיצאו במהלך תקופת הדור החמישי של קונסולות המשחק עשו שימוש בטכנולוגיית התלת-ממד כאשר חלק מהזיכיונות הבולטים ביותר שעשו את המעבר מדו מימד לתלת מימד באותה התקופה היו מטאל גיר, פיינל פנטסי, מריו והאגדה של זלדה.
המשחק "Resident Evil" הוביל לפיתוח של ז'אנר משחקי ההישרדות-אימה, בעוד שהמשחק מטאל גיר סוליד הוביל לפיתוח של ז'אנר משחקי ההתגנבות.
המשחקים של גראן טוריסמו הפכו את הריאליזם לפופולרי במיוחד בז'אנר משחקי המרוצים.
הדור השישי של שוק קונסולות המשחק הפך פופולרי יותר משוק המחשבים האישיים באותה התקופה.
בעוד שבחלק מקונסולות המשחקים שפותחו לפני כן הייתה יכולת להתחבר לאינטרנט, רק בדור השישי של קונסולות המשחקים השימוש בשירותים מקוונים הפך פופולרי.
משחקים רבים שיצאו באותה העת הכילו את האפשרות להוריד תכנים נוספים באמצעות האינטרנט, והכילו את האפשרות לקחת חלק במשחק מקוון מרובה משתתפים.
באותה התקופה נוצרו רשתות מקוונות על ידי מפתחי הקונסולות כמו PlayStation Network ו־Xbox Live אשר סיפקו פלטפורמה להורדת משחקי קונסולה ותכנים למשחקי הקונסולה.
השימוש באינטרנט בקונסולות החדשות אפשר לשחקנים לשחק יחד עם חברים כמעט מכל מקום ברחבי העולם.
האפשרות להוריד תוכן מהאינטרנט אפשרה למפתחים לשחרר עדכונים למשחקים שלהם גם לאחר פרסום המשחקים בהם הם היו מסוגלים לראשונים לכלול תיקונים שונים לבעיות שהתגלו בינתיים במשחק.
בנוסף, במהלך המאה ה-21 נוספו חידושים נוספים לקונסולות המשחקים כמו משחקי בקרת תנועה (למשל בקונסולה Nintendo Wii) ומשחקי מציאות מדומה (כמו למשל ההתקן PlayStation VR ).
משחקי הקונסולה הנמכרים ביותר בכל דור קונסולות
להלן רשימות של משחקי הקונסולה הנמכרים ביותר בכל דור קונסולות:
בדור השני של משחקי הקונסולה
המשחקים הנמכרים ביותר לקונסולה Atari 2600
בדור השלישי של משחקי הקונסולה
המשחקים הנמכרים ביותר לקונסולה Nintendo NES
בדור הרביעי של משחקי הקונסולה
המשחקים הנמכרים ביותר לקונסולה Sega Genesis
המשחקים הנמכרים ביותר לקונסולה SNES
המשחקים הנמכרים ביותר לקונסולה Game Boy
בדור החמישי של משחקי הקונסולה
המשחקים הנמכרים ביותר לקונסולה PlayStation
המשחקים הנמכרים ביותר לקונסולה Nintendo 64 בדור השישי של משחקי הקונסולה
המשחקים הנמכרים ביותר לקונסולה PlayStation 2
המשחקים הנמכרים ביותר לקונסולה GameCube
המשחקים הנמכרים ביותר לקונסולה Xbox
המשחקים הנמכרים ביותר לקונסולה Game Boy Advance
בדור השביעי של משחקי הקונסולה
המשחקים הנמכרים ביותר לקונסולה Xbox 360
המשחקים הנמכרים ביותר לקונסולה PlayStation 3
המשחקים הנמכרים ביותר לקונסולה Wii
המשחקים הנמכרים ביותר לקונסולה Nintendo DS
המשחקים הנמכרים ביותר לקונסולה PlayStation Portable בדור השמיני של משחקי הקונסולה
המשחקים הנמכרים ביותר לקונסולה Wii U
המשחקים הנמכרים ביותר לקונסולה PlayStation 4
המשחקים הנמכרים ביותר לקונסולה Xbox One
המשחקים הנמכרים ביותר לקונסולה Nintendo Switch
המשחקים הנמכרים ביותר לקונסולה Nintendo 3DS
משחק ריצה אינסופית הוא תת-ז'אנר של משחקי פלטפורמה תלת־ממדיים בו השחקן שולט בדמות אשר לא מפסיקה לרוץ קדימה במהירות קבועה תוך כדי הימנעות ממכשולים ואויבים ואיסוף Power Ups ומטבעות לאורך הדרך על מנת לצבור את הניקוד הגבוה ביותר האפשרי.
הז'אנר הושפע רבות ממשחקי הארקייד של שנות השמונים והתשעים בהם פותח במקור הבסיס למכניקת המשחק של משחקי ריצה אינסופית.
רק לאחר שהטלפונים החכמים זכו לפופולריות עצומה בסוף העשור הראשון של ה-21 משחקי הריצה האינסופית החלו להיות באור הזרקורים.
משחקים כמו "Canabalt" ו"Doodle Jump", שהתווספו ל-Appstore ב-2009, היו מהמשחקים הראשונים במכשירים הניידים שתרמו לפופולריות של הז'אנר במכשירים הניידים.
הז'אנר זכה בהמשך בפופולריות רבה במיוחד בהמשך עם משחקים כמו "Temple Run" משנת 2011, "Subway Surfers" משנת 2012, "Despicable Me: Minion Rush" משנת 2013, אשר להם הייתה גרפיקה תלת־ממדית ומכניקת משחק חדשנית.
במהלך העשור השני של המאה ה-21 זיכיונות גדולים רבים בחרו לפתח משחקי ריצה אינסופית עם הדמויות שלהם.
משחקים בולטים מהסוג הזה כללו בין היתר את המשחק "" שיצא ב-2012, המשחק "Rayman Jungle Run" שיצא ב-2012, המשחקים "Rayman Fiesta Run", "Sonic Dash" ו-"" שיצאו ב-2013, והמשחקים "Lara Croft: Relic Run" ו-"Pac-Man 256" שיצאו ב-2015.
משחק ריצה אינסופית בולט נוסף שיצא ב-2014 הוא משחק הדינוזאור, משחק דפדפן פשוט במיוחד שפותח על ידי גוגל וזמין בדפדפן האינטרנט גוגל כרום גם כאשר המחשב אינו מחובר לאינטרנט.
גוגל פרסמה בעבר שמדי חודש משתמשי כרום נוהגים בממוצע לשחק במשחק בסביבות 270 מיליון פעמים.
במשחקי ריצה אינסופית השחקן שולט בדמות אשר לא מפסיקה לרוץ קדימה במהירות קבועה.
המטרה העיקרית של השחקן היא לשרוד זמן רב ככל האפשר תוך כדי שהוא מנווט בין כמות אינסופית של מכשולים, כגון בורות ומחסומים.
השחקן חייב גם לברוח או להביס אויבים שונים שמנסים לרדוף אחריו.
ככל שהשחקן מתקדם במשחק לרוב גם המהירות בה הדמות נעה עולה, ובעקבות כך המשחק הופך מאתגר יותר.
ברבים מהמשחקים בז'אנר ניתן רק לגרום לדמות לבצע פעולות פשוטות כמו קפיצה, או החלקה על הקרקע על מנת להתחמק ממכשולים שונים או לקיים אינטראקציה עם הסביבה.
בחלק מהמשחקים בז'אנר לעיתים השחקן עשוי לקבל יכולות מיוחדות באופן זמני.
המשחק נגמר בדרך כלל אם השחקן לא מצליח להתחמק ממכשולים או אם הוא נתפס על ידי האויבים שרדפו אחריו.
"משחק קלפים" הוא סינגל שהוקלט על ידי הזמרת הישראלית עדן בן זקן.
את השיר הוציאו ב-24 במאי 2023 לאור חברות התקליטים שרית הפקות והליקון ארומה מיוזיק כסינגל כפול עם "עמנואלה" מתוך אלבומה השביעי של בן זקן, 7.
"משחק הקלפים" נכתב על ידי בן זקן ואבי אוחיון, שגם הלחין אותו לצד מתן דרור ומור אוזן.
השיר מתאר חוויה של כאב רגשי ותסכול, לצד תחושת בלבול וחיפוש אחר הקלה.
בפתיחה, הדוברת מתארת מצב נפשי שבו מחשבותיה רודפות אותה ללא הפסקה – "הראש עובד שעות אולי עדיף לשתות" – רמז לרצון לברוח מהכאב באמצעות פתרונות זמניים, כמו שתיית משקאות חריפים.
היא מתעמתת עם דמות שמבטיחה לה דברים רבים ("אמרת אין כמוך שאת מספר אחת"), אך נראה שהיא ספקנית בנוגע לאמינותה.
שאלת "תגיד ת'לא פוחד להישאר לבד?" חושפת את החשש מהתמודדות עם בדידות או אי-יציבות במערכת היחסים.
בחלקו השני, השיר עובר לנימה מרדנית יותר, כשהדוברת מבטאת רצון לפרוק עול ולהתמקד בעצמה.
בשורה "אני רוצה לרקוד בלילה אין חוקים" בא לידי ביטוי החיפוש אחר שחרור והנאה מבלי להתחשב בדעותיהם של אחרים.
עם זאת, היא נשארת לכודה בתוך מעגל של רגשות סוערים וספקות, כפי שמשתקף בשאלה החוזרת "תגיד לי למה למה למה".
בסיום, יש קריאה לחשוף את האמת ולהתמודד עם המציאות: "תראה את הפנים", ביטוי לדרישה לכנות ולסיום המשחקים הרגשיים.
מבקר המוזיקה הישראלי יוסי חרסונסקי העניק לשיר שניים וחצי כוכבים מתוך חמישה.
"משחק קלפים" הושמע רבות בתחנות הרדיו בישראל.
הוא הגיע בשיאו למקום הרביעי במצעד מדיה פורסט TL.
משחק שעווה הוא סוג של משחק טמפרטורה המבוצע בהקשר של BDSM, שבו מטפטפים שעווה מנר על עורו החשוף של אדם, על מנת לגרום לתחושת צריבה קלה בעור.
משחק שעווה נחשב לצורת משחק מתקדמת למדי.
אם נעשה בצורה שגויה, משחק שעווה עלול לגרום לכוויות חמורות מספיק כדי לדרוש טיפול רפואי.
נרות סויה (Soy) אשר נמסים בדרך כלל בטמפרטורה של כ-46-57 מעלות צלזיוס.
נרות פרפין (Paraffin) אשר נמסים בדרך כלל בטמפרטורה של כ-47-65 מעלות צלזיוס.
נרות משעוות דבורים (Beeswax) אשר נמסים בדרך כלל בטמפרטורה של כ-62-65 מעלות צלזיוס (לא בטוחים למשחק בשעווה).
שעווה מיקרוקריסטלית (Microcrystalline wax) אשר נמסה בדרך כלל בטמפרטורה של כ-63-93 מעלות צלזיוס (לא בטוחה למשחק עם שעווה).
סטארין (Stearin) אשר נמס בדרך כלל בטמפרטורה של כ-80 מעלות צלזיוס (לא בטוח למשחק עם שעווה).
תוספי נרות כגון צבע, שמנים וניחוחות עשויים להעלות את נקודת ההיתוך.
ניתן להוריד את נקודת ההיתוך של שעווה על ידי הוספת שמן מינרלי .
סוגים שונים של נרות מייצרים טמפרטורות שונות של שעווה.
שעווה יכולה לנוע בין שעווה חמה ומרגיעה (עד 50 מעלות צלזיוס) ועד שעווה חמה ומסוכנת שאיננה מתאימה למשחקי שעווה (מעל ל־60 מעלות צלזיוס ואף יותר).
קיים הבדל משמעותי בסיבולת של אנשים שונים לחום, שיכול להשתנות בהתאם למקום המדויק שבו מטפטפים את השעווה.
שעווה עלולה להתיז לתוך העיניים, דבר שעלול להיות מסוכן.
שעווה חמה מדי עלולה לגרום לכוויות קשות.
כאשר שעווה מתקשה, קיים קושי מסוים בלשטוף אותה מהגוף - ובמיוחד באזורים עם שיער גוף או שיער ערווה.
ניתן להסיר שעווה בקלות על ידי שטיפה במים חמים עם סבון, מסרק צפוף או אובייקט צר כמו כרטיס פלסטיק.
מריחת שמן מינרלי או קרם גוף לפני המשחק יכולה להקל על הסרת השעווה.
טפטוף שעווה בנקודה אחת עלול ליצור ריכוז חום אשר עלול אף הוא לייצר כוויה ואף שריפה.
יש להשתמש בסביבה לא דליקה, ורצוי להימצאות אביזרי כיבוי ועזרה ראשונה במידת הצורך.
יש לשים לב למצב העור, מחלות עור וחתכים אשר עלולים להזדהם או לייצר תחושת אי נעימות.
גוף הראיות (1993) - דמותה של מדונה קושרת את זרועותיו של אהובה יחד בחגורתו, ואז בזמן שהוא חסר אונים היא מתגרה בו ומונעת ממנו סיפוק מיני, ומדגימה את שעבודו כלפיה על ידי שפיכת שעוות נרות על איבר מינו לפני שהיא מקיימת איתו יחסי מין.
אני אוהב לשחק משחקים (1995) - סרט נוסף בו דמות נשית שתלטנית מינית מתעוררת על ידי קשירת בן זוגה ושפיכת שעווה חמה על גופו.
"משחקי החורף האולימפיים" או בקיצור "אולימפיאדת החורף" הם המקבילה החורפית ל"אולימפיאדה".
משחקים אלה כוללים ענפי ספורט חורף – ענפי ספורט הנערכים על שלג או על קרח – כגון הוקי קרח, החלקה על קרח או סקי.
בדומה למשחקי הקיץ האולימפיים נערכים גם משחקי החורף אחת לארבע שנים אך בשונה מהם נערכים בהם רק ענפי ספורט חורפיים בעוד שבמשחקי הקיץ נערכים גם משחקים לא עונתיים שהם לא בהכרח קיציים.
כאשר הוועד האולימפי הבין-לאומי החליט בשנת 1894 על חידוש המשחקים האולימפיים, בין ענפי הספורט שהוצעו היה החלקה על קרח, אך רק באולימפיאדת לונדון (1908) נערכו לראשונה תחרויות בענף זה.
בשנת 1911 הציע הרוזן האיטלקי אוג'ניו ברונטה ד'אסוקס לערוך שבוע שלם של משחקי חורף כחלק מאולימפיאדת סטוקהולם (1912).
מארגני אולימפיאדת סטוקהולם התנגדו לרעיון זה, מתוך חשש שאירוע כזה יתחרה במשחקים הנורדיים שנערכו כל ארבע שנים בארצות הנורדיות.
רעיון זה עלה שוב לקראת המשחקים האולימפיים של 1916 שהיו אמורים להיערך בברלין, אולם בוטלו בשל מלחמת העולם הראשונה.
באולימפיאדת אנטוורפן נערכו תחרויות בהחלקה על קרח ובהוקי קרח.
בשנת 1921 הוחלט שמארגני האולימפיאדה הבאה, בצרפת בשנת 1924, יקדישו שבוע נפרד לתחרויות חורף.
בשל הצלחתו של שבוע זה (למעשה נמשכו התחרויות 11 ימים) החליט הוועד האולימפי בשנת 1925 לערוך כל ארבע שנים משחקי חורף נפרדים, וב-1926 החליט הוועד האולימפי כי תחרויות החורף שנערכו בשאמוני בצרפת ב-1924 ייחשבו בדיעבד כאולימפיאדת החורף הראשונה.
ההחלטה הזו הייתה בין הגורמים העיקריים לפרישתו בשנת 1925 של מייסד התנועה האולימפית, הברון פייר דה קוברטן, שהתנגד למשחקי החורף בטענה שבמשחקים האולימפיים ביוון העתיקה לא היו משחקים כאלה.
בתחילה נמסר אירוח משחקי החורף לאותה מדינה שבה נערכו משחקי הקיץ באותה שנה, במידה שהתנאים הגאוגרפיים והאקלימיים שלה איפשרו קיום של תחרויות ספורט החורף.
כך התקיימו משחקי החורף ב-1932 בלייק פלאסיד בארצות הברית וב-1936 בגרמיש-פרטנקירכן בגרמניה.
ב-1928 וב-1948 התקיימו משחקי החורף בסנט מוריץ בשווייץ, כיוון שהולנד והממלכה המאוחדת לא יכלו לארח אותם.
החל מ-1952 העיר המארחת של משחקי החורף נבחרת בנפרד מהעיר שבה מתקיימים משחקי הקיץ, ולא קרה מאז שמשחקי החורף והקיץ נערכו באותה מדינה באותה שנה, או בהפרש של שנתיים.
החל מ-1994 משחקי החורף אינם נערכים באותה שנה של משחקי הקיץ אלא בשנה השנייה שלאחר האולימפיאדה הקודמת.
הדבר השתנה באולימפיאדת החורף בבייג'ינג.
בגלל דחייתה של אולימפיאדת הקיץ של טוקיו בשנה, בין אולימפיאדת החורף לאולימפיאדת הקיץ הייתה מרווח של חצי שנה בלבד.
לפי הוועד האולימפי הבין-לאומי, על העיר המארחת לאולימפיאדת החורף להיות אחראית על הקמת פונקציות ושירותים לכל ההיבטים של המשחקים.
בשל העלות של אירוח המשחקים, רוב הערים המארחות לעולם אינן משיגות רווח על ההשקעה שלהן.
לדוגמה, אולימפיאדת טורינו (2006), עלתה 3.6 מיליארד דולר.
לשם השוואה, אולימפיאדת נאגנו (1998), עלתה 12.5 מיליארד דולר.
מארגני משחקי נאגנו טענו שעלות הקמת רכבת מהירה מטוקיו לנאגנו אחראית לתג המחיר הגבוה.
הוועדה המארגנת קיוותה שהחשיפה שהתקבלה מאירוח אולימפיאדת החורף, והגישה המשופרת לנאגנו מטוקיו, יועילו לכלכלה המקומית בשנים שלאחר מכן.
למעשה, כלכלתה של נאגנו אומנם חוותה פריחה פוסט-אולימפית במשך שנה או שנתיים, אך ההשפעות ארוכות הטווח לא התממשו כפי שצפו.
הסבירות לחוב כבד מהווה גורם מרתיע עבור ערים מארחות עתידיות, כמו גם הסיכוי הנמוך שתשתיות שהוקמו לשם המשחקים ישמשו את העיר המארחת לאחר סיום המשחקים.
בניגוד למשחקי הקיץ, למשחקי החורף יש את הבעיה הנוספת של מיקום שקרוב לאתרי סקי איכותיים.
הוועד האולימפי לא הסכים בעבר שתחרויות הסקי יתקיימו במרחק גדול מהעיר המארחת הראשית, בניגוד גדול למשחקי הקיץ, שבהם התקיימו תחרויות השיט במרחק גדול מהעיר המארחת של כמה מאות קילומטרים.
הדרישה למיקום הררי פירושה גם שלעיתים קרובות יש לבנות אולמות לתחרויות באזורים מאוכלסים בדלילות עם צורך עתידי מועט באולמות גדולים בבתי המלון ובתשתיות הדרושות לכל המבקרים האולימפיים.
עקב בעיות בעלויות של המשחקים, פחות ופחות ערים מוכנות לארח.
גם למשחקי 2006 וגם ל-2010, שהתקיימו בטורינו הקרובה להרי האלפים וונקובר שקרובה להרי הרוקי, היו עלויות נמוכות יותר מאחר שכבר היו בערים הנ"ל תשתיות קיימות של אולמות מלונות ותחבורה.
לעומת זאת, למשחקים בסוצ'י היו עלויות גבוהות שכן היה צורך לבנות את רוב התשתיות למשחקים.
הוועד האולימפי חוקק כמה יוזמות כדי להפחית את החששות הללו.
ראשית, הוועדה הסכימה לממן חלק מהתקציב של העיר המארחת להקמת המשחקים.
בנוסף, המדינות המארחות הכשירות מוגבלות לאלו שיש להן את המשאבים והתשתית לארח בהצלחה משחקים אולימפיים.
לבסוף, כל עיר מארחת פוטנציאלית שמתכננת להציע מועמדות למשחקים נדרשת להוסיף "תוכנית מורשת" להצעתה, מתוך ראייה להשפעה הכלכלית והסביבתית ארוכת הטווח שתהיה לאירוח האולימפיאדה על האזור.
כמו כן, החל מהמכרז לשנת 2022, הוועד האולימפי אפשר לערים לארח במרחק רב מאתרי הסקי שלהן.
משחקי חורף אלה נערכו בשאמוני שבצרפת בין 25 בינואר ל-5 בפברואר 1924.
השתתפו בהם 258 ספורטאים מ-16 מדינות שהתחרו ב-16 תחרויות.
משחקי חורף אלה נערכו בסנט מוריץ שבשווייץ בין 11 ל-19 בפברואר 1928. המשחקים נערכו בשווייץ משום שבהולנד, שאירחה את משחקי הקיץ באמסטרדם באותה שנה, התנאים הגאוגרפיים והאקלימיים אינם מאפשרים תחרויות בספורט החורף.
כאשר משחקי החורף האולימפיים הגיעו לראשונה לצפון אמריקה בשנת 1932, השתתפו בהם פחות ספורטאים מאשר במשחקים של שנת 1928. הם נערכו בלייק פלאסיד בניו יורק, בין 4 ל-15 בפברואר 1928. בשל מזג האוויר החם הוארכו המשחקים ביומיים מהמתוכנן.
משחקי החורף של 1936 נערכו בעיר גרמיש פרטנקירכן בבוואריה שבגרמניה.
המשחקים נערכו בין 6 ל-15 בפברואר 1936. במשחקים אלה נערכו לראשונה תחרויות סקי אלפיני, אולם לא הותר למדריכי סקי מהאלפים להשתתף בטענה שהם מקצוענים.
בעקבות החלטה זו החרימו חלק מספורטאי שווייץ ואוסטריה את התחרויות.
אולימפיאדות החורף של 1940 ושל 1944
משחקי החורף של שנת 1940, אשר היו אמורים להיערך בסאפורו שביפן הועברו משם על ידי הוועד האולימפי בשל פרוץ מלחמת סין–יפן השנייה.
גארמיש ופרטנקירשן התנדבו לערוך שוב את המשחקים האולימפיים, אולם משחקים אלה בוטלו בשל פרוץ מלחמת העולם השנייה, כמו גם משחקי החורף של 1944 שהיו אמורים להיערך בקורטינה ד'אמפצו באיטליה.
אולימפיאדה זו נערכה בסנט מוריץ שבשווייץ בשל העובדה שהממלכה המאוחדת (שאירחה את משחקי הקיץ בלונדון באותה שנה) לא יכלה לקיים אותם בגלל התנאים הגאוגרפיים והאקלימיים.
המשחקים נערכו בין 30 בינואר ל-8 בפברואר והשתתפו בהם ספורטאים מ-28 מדינות.
יפן וגרמניה לא הוזמנו לתחרויות בשל אחריותן למלחמת העולם השנייה.
בשנת 1952 הגיעו משחקי החורף לראשונה לנורווגיה – הנחשבת מקום הולדת הסקי המודרני.
על מנת לציין זאת הודלק הלפיד האולימפי באח שבביתו של חלוץ הסקי המודרני סונדרה נורדהיים.
המשחקים נערכו באוסלו בין 14 ל-25 בפברואר.
משחקי החורף של 1956 נערכו בקורטינה ד'אמפצו שבאיטליה בין 26 בינואר ל-5 בפברואר.
משחקי חורף אלה היו הראשונים ששודרו באמצעות הטלוויזיה.
במשחקי חורף אלה השתתפה לראשונה ברית המועצות, וזכתה ביותר מדליות מכל משתתפת אחרת.
משחקי חורף אלו נערכו באתר הנופש סקוואוו ואלי (Squaw Valley) ליד אגם טאהו שבקליפורניה שבארצות הברית.
המשחקים נערכו בין 18 ל-28 בפברואר.
משחקי החורף של 1964 נערכו באינסברוק שבטירול, אוסטריה.
בשל מזג האוויר והחוסר בשלג נאלץ הצבא האוסטרי להביא שלג ממקומות אחרים על מנת לאפשר את התחרויות.
משחקי החורף של 1968 נערכו בגרנובל שבצרפת.
משחקי החורף שנערכו בסאפורו שביפן ב-1972 היו הראשונים שנערכו ביבשת אסיה.
המשחקים של שנת 1976 היו אמורים להיערך בדנוור, שבארצות הברית, אולם לאחר שתושבי העיר הצביעו בשנת 1972 נגד עריכת המשחקים בעירם, הוחלט שוב לערוך את המשחקים באינסברוק.
משחקי החורף של 1980 נערכו בלייק פלאסיד שבמדינת ניו יורק בארצות הברית.
במשחקים אלה השתתפו ספורטאי סין העממית בפעם הראשונה.
בעקבות החלטת הוועד האולימפי הבין-לאומי כי טאיוואן תשתתף תחת השם טייפה הסינית ולא תחת השם "סין" – החרימה טאיוואן את המשחקים.
משחקי החורף של 1984 נערכו בסרייבו שביוגוסלביה (כיום בוסניה-הרצגובינה).
משחקי החורף של 1988 נערכו בקלגרי שבקנדה.
החל מאולימפיאדה זו נמשכים המשחקים 16 ימים (מ-2002 17 ימים) כמו משחקי הקיץ.
העיר המארחת של משחקי החורף של 1992 הייתה אלברוויל בצרפת, אך התחרויות נערכו באתרים שונים באזור סבואה עילית כאשר רק 18 מתוך 57 תחרויות נערכו באלברויל עצמה.
במשחקים אלה הופיעה גרמניה המאוחדת במשלחת אחת לראשונה מאז 1964. סלובניה וקרואטיה השתתפו לראשונה כמדינות עצמאיות, לאחר פרישתן מיוגוסלביה.
המדינות הבלטיות (ליטא, לטביה, ואסטוניה) הופיעו במשלחות נפרדות לראשונה מאז מלחמת העולם השנייה, אך שאר הרפובליקות של ברית המועצות לשעבר עדיין השתתפו במשלחת אחת תחת השם הקבוצה המאוחדת.
בשנת 1986 החליט הוועד האולימפי כי משחקי החורף האולימפיים ומשחקי הקיץ האולימפיים לא ייערכו באותה שנה.
אולימפיאדת לילהאמר בנורווגיה הייתה הראשונה שנערכה בשנה שונה ממשחקי הקיץ.
השתתפו בהם לראשונה משלחות נפרדות מצ'כיה ומסלובקיה לאחר התפרקותה של צ'כוסלובקיה, ומשלחות נפרדות מהרפובליקות שהתפרקו מברית המועצות.
במשחקים אלה יוצגה ישראל בפעם הראשונה על ידי מיכאל שמרקין בהחלקה אמנותית.
במשחקי חורף אלו השתתפו מעל 2,000 ספורטאים.
ישראל השתתפה בפעם השנייה ושלחה 3 ספורטאים, כשאל שמרקין הצטרפו גלית חייט וסרגיי סחנובסקי בריקוד על קרח.
משחקי החורף של שנת 2002 נערכו בסולט לייק סיטי שביוטה בארצות הברית.
לפני פתיחת המשחקים התברר שאנשי עיריית סולט לייק סיטי שיחדו חלק מחברי הוועד האולימפי הבין-לאומי על מנת שהמשחקים ייערכו בעירם – דבר שהוביל להתפטרותם של חלק מחברי הוועד.
לישראל היו במשחקים אלו 5 נציגים: שני צמדים בריקוד על קרח ומחליקה על הקרח במסלול קצר.
גלית חייט וסרגיי סחנובסקי רשמו את הישג השיא של ישראל עד כה כשסיימו במקום השישי.
המשלחת הישראלית כללה 5 ספורטאים: שני צמדים בריקוד על קרח וגולש סקי.
גלית חייט וסרגיי סחנובסקי, בפעם השלישית באולימפיאדה, סיימו במקום השמיני.
אולימפיאדת החורף ה-21 נערכה בין 12 בפברואר ל-28 בפברואר 2010 בוונקובר שבקנדה.
המשלחת הישראלית כללה 3 ספורטאים: צמד בריקוד על הקרח וגולש סקי אלפיני.
הצמד אלכסנדרה ורומן זרצקי סיימו במקום העשירי בריקוד על קרח במסגרת ענף החלקה אמנותית.
אולימפיאדת החורף ה-22 נערכה בין 7 בפברואר ל-23 בפברואר 2014 בסוצ'י שברוסיה.
המשחקים התקיימו במתקני ספורט שהוקמו בעיר על חוף הים השחור ובאתר הסקי קרסנאיה פוליאנה שנמצא בהרי הקווקז, מרחק כ-50 קילומטר מלב העיר.
בהחלקה אמנותית, אלכסיי ביצ'נקו סיים במקום ה-21, לאחר שהשיג 177.06 נקודות.
יבגני קרסנופולסקי ואנדריאה דוידוביץ' התחרו בהחלקה אומנותית לזוגות.
הם סיימו את התחרות במקום ה-15. בכך היו לזוג הישראלי הראשון בישראל שמגיע לשלב הגמר בתחרות לזוגות ספורטיביים בהחלקה אמנותית.
בסקי אלפיני, וירג'יל ואן דה פוט היה אמור להתחרות בסלאלום וסלאלום ענק, אך נפצע בחימום שלפני תחרות הסלאלום ולא הופיע לתחרות.
בהחלקה מהירה במסלול קצר, ולדיסלב ביקנוב התחרה בשלושה מקצים.
אולימפיאדת החורף ה-23 נערכה בין 9 בפברואר ל-25 בפברואר 2018 בפיונגצ'אנג שבקוריאה הדרומית.
המשלחת הישראלית הייתה הגדולה ביותר בתולדות ההשתתפות הישראלית במשחקי החורף האולימפיים וכללה 10 ספורטאים.
אולימפיאדת החורף ה-24 נערכה בין ה-4 בפברואר ל-20 בפברואר 2022 בבייג'ינג שבסין, שהפכה לעיר הראשונה שארחה הן אולימפיאדת חורף והן אולימפיאדת קיץ, אותה אירחה ב-2008. אתר הסקי האולימפי מרוחק כ-200 ק"מ ממתקני הספורט בעיר.
אולימפיאדת מילאנו – קורטינה (2026)
אולימפיאדת החורף ה-25 נערכה ב-2026 במילאנו ובקורטינה ד'אמפצו באיטליה.
אולימפיאדת החורף ה-26 תיערך ב-2030 באלפים הצרפתיים.
אתרי התחרויות יהיו בחבל פרובאנס-אלפ-קוט ד'אזור ובחבל אוברן-רון-אלפ.
אולימפיאדת החורף ה-27 תיערך ב-2034 בסולט לייק סיטי, יוטה.
העיר אירחה את אולימפיאדת החורף ב-2002.
אם מחברים את המדליות של גרמניה המזרחית וגרמניה המערבית בין השנים 1952 ו-1988, לגרמניה יש 107 מדליות זהב, 104 כסף, 88 ארד, וסך הכול 299 מדליות.
החלקה אמנותית – נכלל במשחקי הקיץ של 1908 ו-1920, ובכל משחקי החורף מאז 1924.
החלקה מהירה – נכלל בכל משחקי החורף מאז 1924.
החלקה מהירה במסלול קצר – נכלל מאז 1992.
הוקי קרח – נכלל במשחקי הקיץ של 1920, ובכל משחקי החורף מאז 1924.
סקי למרחקים (קרוס-קאונטרי) – נכלל בכל משחקי החורף מאז 1924.
קפיצות סקי – נכלל בכל משחקי החורף מאז 1924.
סקי נורדי משולב – נכלל בכל משחקי החורף מאז 1924.
סקי בסגנון חופשי – נכלל מאז 1992.
משחקי הכס הוא הספר הראשון בסדרת הפנטזיה האפית "שיר של אש ושל קרח" מאת הסופר האמריקאי ג'ורג' ר.
מרטין, אשר יצא לאור באוגוסט 1996. הספר מספר בעיקר את סיפורן של ארבע משפחות אצילים ביבשת ווסטרוז, בית סטארק, בית לאניסטר, בית באראתיאון ובית טארגאריין מנקודות המבט השונות של חברים שונים במשפחות.
עלילת הספר מתארת את מאבקי הירושה על כס המלכות ביבשת ווסטרוז, ובמקביל את היווצרותם של שני איומים על-טבעיים במקומות מרוחקים גאוגרפית מווסטרוז.
ביבשת המזרחית לראשונה זה 300 שנה מופיעים דרקונים, ובגבול הצפוני של היבשת מתחילים להגיע דיווחים על קיומם של אל-מתים שנקראים "האחרים".
הספר זכה בפרס לוקוס לשנת 1997 וכן היה מועמד לפרס נבולה ולפרס הפנטזיה העולמי.
הנובלה "דם הדרקון" שמהווה אסופה של כל פרקיה של דאינריז טארגאריין מהספר זכתה בפרס הוגו לנובלה הטובה ביותר של 1997. בינואר 2011 הגיע הספר לראשונה לרשימת רבי המכר של הניו יורק טיימס וביולי של אותה שנה הגיע למקום הראשון.
הספר הוא הבסיס לסדרת הטלוויזיה המצליחה של רשת HBO תחת אותו השם.
שמו של הספר נגזר מציטוט של מלכת ווסטרוז, סרסיי לאניסטר: .
הספר נפתח במסעם של שלושה סיירי "משמר הלילה", ארגון צבאי עתיק יומין המגן על העולם המתורבת השוכן בדרום יבשת ווסטרוז, מפני איומים המגיעים מחלקה הצפוני הבלתי מוכר של היבשת.
שלושת הסיירים מותקפים על ידי אויב לא ידוע, כשהם בטוחים כי מדובר באויבים עתיקים ומיתולוגיים, אל-מתים הנקראים "האחרים", אשר לא נצפו מזה אלפי שנים.
רק סייר אחד שורד את ההתקפה, והוא בורח דרומה אל מעבר לחומת האבן והקרח חזרה לשבע הממלכות (חלקו המוכר של העולם).
אדארד סטארק ("נד"), הלורד היושב במצודת ווינטרפל, ואחראי על חלקה הצפוני של הממלכה, נאלץ לשפוט את הסייר על עריקה ולהוציא אותו להורג, וזאת בנוכחות בניו של אדארד.
בדרכם חזרה, בני סטארק מוצאים גופת זאבת בלהות, ולצידה שישה גורים חיים.
מאחר שזאב הבלהות הוא סמלו של בית סטארק, מחליט אדארד (אב המשפחה) לחלק את הגורים בין ילדיו (לנד שישה ילדים - שלושה בנים חוקיים - רוב, בראן וריקון, שתי בנות - סאנסה ואריה, וממזר, בשם ג'ון).
רוברט באראתיאון, מלך "שבע הממלכות" ואשתו המלכה סרסיי לאניסטר מבקרים אצל אדארד סטארק בווינטרפל.
רוברט מבקש למנות את אדארד כיד ימינו, כיוון שג'ון ארין, ימין המלך הקודם, מת בפתאומיות.
אדארד ורוברט היו בעבר אחים לנשק וחברים טובים, והובילו יחדיו את המרד כנגד המלך הקודם, אאיריז השני "המשוגע", שבעקבותיו עלה רוברט על כס הברזל.
לכן אדארד מסכים לקחת על עצמו את המינוי כימין המלך, גם אם באי-רצון.
כאשר אדארד והמלך רוברט יוצאים לצוד, בנו האמצעי של אדארד, בראן, מגלה כי המלכה סרסיי שוכבת עם אחיה, ג'יים.
השניים חושפים את בראן, ובמטרה לשמור על סודם, ג'יים דוחף את בראן מראש המגדל.
בראן שורד את הנפילה בדרך נס, אך מאבד את היכולת ללכת.
כיוון שבראן בתרדמת, אדארד נאלץ לצאת למסע למעלה המלך אך ורק עם שתי בנותיו, סאנסה ואריה, ועוזב את אשתו ובניו.
בנו, ג'ון שלג, עוזב את וינטרפל לכיוון צפון, בכוונה להתנדב למשמר לילה.
לאחר שהמלך ומשמרו עוזבים, מתנקש מנסה לרצוח את בראן, אבל זאב הבלהות שלו, קיץ, הורג את המתנקש ומציל את חייו של בראן.
קייטלין מבינה כי משפחתה בסכנה, והלאניסטרים מנסים להרוג את בראן בגלל משהו שהוא ראה.
היא חוששת גם לחייהם של אדארד ובנותיה.
ולכן היא נוסעת דרומה כדי להביא לבעלה את החדשות.
רוב סטארק נשאר בווינטרפל לשמור על אחיו וגם להיות הלורד של הטירה והצפון.
כאשר קייטלין מגיעה למעלה המלך, היא נפגשת עם לורד פיטר בייליש, המכונה גם בשם "אצבעון".
אצבעון, חבר ילדות של קייטלין, ממונה על אוצר הממלכה.
אצבעון מספר כי המתנקש שניסה לרצוח את בראן השתמש בפגיון השייך לאחיהם של סרסיי וג'יים, טיריון לאניסטר.
בדרכה חזרה לווינטרפל, קייטלין פוגשת בטיריון לאניסטר, והיא שובה אותו, ומביאה אותו למשפט אצל אחותה, הנמצאת בקן הנשרים של בית ארין.
קייטלין מגלה כי אחותה השתנתה מאוד, היא שמנה ואחרי שבעלה מת היא התבצרה עם בנה היחיד, רוברט, ב"קן הנשרים", טירתו של בעלה מתוך חרדה על חייה ובמיוחד על חיי בנה.
ליסה מאשימה את טיריון ברצח ג'ון ארין, בעלה, ובניסיון לרצוח את בראן.
טיריון דורש משפט בדו-קרב ומנצח בסיוע שכיר החרב, ברון, הנלחם עבורו, וכך הוא משתחרר.
בעוד המלך ופמלייתו עושים את דרכם למעלה המלך, הנסיך ג'ופרי, בנו ויורשו של רוברט, יוצא לטייל עם סאנסה סטארק.
השניים אמורים להתחתן כאשר סאסנה תגיע לפרקה.
ג'ופרי במהרה מתעמת עם אחותה של סאנסה, אריה, שמתאמנת בחרב עץ.
העימות הופך לאלים, ובסופו של דבר זאבת הבלהות של אריה נושכת את ג'ופרי.
המלך נאלץ להעניש את הסטארקים, לאחר שסרסיי אשתו מכריחה אותו לעשות זאת.
מאחר שזאבת הבלהות של אריה ברחה, רוברט מחליט להוציא להורג את זאבת הבלהות של סאנסה.
לבסוף אדארד מגיע למעלה המלך ולומד בהדרגה שרוברט אינו החבר הטוב שזכר, ושהחצר נקרעת ברשת של מזימות וסודות.
אדארד נאלץ לבצע מטלות רבות בתור ימין המלך, מאחר שרוברט לא מעוניין בבירוקרטיה ומעדיף לבלות את זמנו בלהשתכר ובלצוד.
לאחר שאדארד מגלה מקייטלין על מה שהתרחש בווינטרפל, הוא עצמו מתחיל לחקור את מותו של ג'ון ארין.
אדארד מגלה שג'ון ביקר את ממזריו של רוברט, ואדארד חושד שג'ון גילה משהו שגרם ללאניסטרים לרצוח אותו.
לאחר שקייטלין שובה את טיריון, המתיחות בין בית סטארק ובית לאניסטר נמצאת על סף עימות, וג'יים לאניסטר תוקף את אדארד ואנשיו במטרה להשיב את אחיו.
במהלך העימות, הסוס של אדארד מועד ונופל על רגלו ופוצע אותה.
לאחר המעשה הזה, ג'יים בורח מהעיר, מחשש שרוברט יעניש אותו.
אדארד מגלה את סיבת מותו של ג'ון ארין, ומבין כי ג'ופרי ואחיו הקטנים, מירסלה וטומן הם הילדים של ג'יים עם אחותו התאומה, סרסיי - מה שאומר שלרוברט וסרסיי אין ילדים משותפים.
לפני שאדארד מצליח לספר זאת לרוברט, המלך נפצע קשות במהלך צייד על ידי חזיר בר, והוא גוסס.
אדארד חושש כי גם מאחורי המעשה הזה עומדים הלאניסטרים, ואחיו הצעיר של רוברט, רנלי, פונה לאדארד במטרה למרוד בג'ופרי ולהשתלט על הממלכה.
אדארד מסרב לעשות זאת, כיוון שהוא לא מוכן לעשות מעשה לא מכובד בטענה שסטאניס, אחיו הצעיר יותר של רוברט, אך הגדול מרנלי, הוא היורש.
לפני שרוברט מת, הוא הופך את אדארד למגן הממלכה (לשלוט בממלכה לתקופת זמן מוגדרת), עד שג'ופרי יהיה בוגר מספיק כדי למלוך.
רוברט מת מבלי לדעת את האמת על בנו.
אדארד פונה לאצבעון, שישחד את משמר העיר.
אבל אצבעון בוגד באדארד, והלאניסטרים ומשמר העיר הורגים את אנשיו של אדארד ושובים את אדארד.
סאנסה הופכת לשבויה של הלאניסטרים, בעוד אריה מצליחה לברוח.
ג'ופרי הופך למלך של שבע המלכויות, ואדארד מואשם בבגידה הממלכה.
העובדה שטיריון לאניסטר הפך לשבוי של קייטלין סטארק, גורמת לאביו, טיווין, לפתוח במלחמה כנגד הסטארקים.
כאשר טיריון מגיע לאביו, לאחר ששוחרר, נראה כי יש סיכוי להפסקת אש, אבל ג'ופרי, המלך הצעיר, יוצר מלחמת אזרחים, כאשר הוא מחליט להוציא את אדארד להורג.
מותו של אדארד גורם לבנו, רוב, לאסוף את צבאות הצפון ולהילחם בלאניסטרים.
רוב מחליט לנקום את מות אביו ולשחרר את אחיותיו.
הוא מוביל מתקפה אסטרטגית נגד הלאניסטרים, ומצליח לשבות את ג'יים.
צבא הצפון מכתיר את רוב להיות מלך הצפון.
באותו הזמן, רנלי מוכרז כמלך גם הוא, לאחר שכרת ברית עם בית טיירל.
שלושת המלכים אוספים את צבאותיהם, ומלחמת האזרחים מתחילה.
בצפון ניצבת חומת קרח ענקית שנועדה להגן על שבע המלכויות מפני היצורים האפלים הנמצאים מעבר לחומה.
האויב הגדול ביותר נקרא "האחרים", אולם האמונה הרווחת היא שהם נעלמו לפני מאות שנים.
ג'ון שלג, בנו הממזר של אדארד סטארק, הופך לאח במשמר הלילה, לאחר שקיבל השראה מדודו, בנז'ן שאף הוא עזב את הממלכה כדי להצטרף למשמר הלילה.
ג'ון מגלה כי כל מה שחשב על החומה היה שקר.
הוא דמיין שעל החומה הגנו אחים חסרי פחד, אך מגלה כי המסדר הפך לעצלן, וכי רוב האחים במשמר הם אנשים שנדחקו אל שולי החברה: יתומים, בנים לא רצויים, פושטי יד, ופושעים שנענשו ונשלחו לחומה.
ג'ון מקווה להפוך לסייר, כמו דודו, אבל הוא מתמנה יחד עם מספר נערים להיות עובד משק, והוא מתאכזב.
אולם הוא מגלה שהוא ממונה להיות נושא כליו של מפקד המשמר, הלורד ג'אור מורמונט, תפקיד שמאפשר לו להיות קרוב לכל האירועים החשובים.
ממינוי זה מסיק ג'ון שמורמונט מעוניין להכשיר אותו לפיקוד.
חברו הטוב ביותר של ג'ון בחומה הוא סאמוול טארלי, נער שמן ופחדן, שהתמנה להיות עוזרו של המלומד הישיש אאימון טארגאריין.
ג'ון מגלה כי דודו בנז'ן נעלם, ולבסוף נמצאות שתי גופות של סייריו של בנז'ן מעבר לחומה.
הגופות קמות לתחייה והורגות מספר אחים במשמר, אבל לבסוף ג'ון וזאב הבלהות שלו, אוב, מצליחים להציל את מורמונט ולהביס את אחד מהרפאים.
כאשר ג'ון מגלה כי אביו הוצא להורג על ידי המלך ג'ופרי, המקורב ללאניסטרים, הוא מתכוון לנטוש את החומה כדי לנקום את מותו, אבל חבריו מצליחים לתפוס אותו בדרכו דרומה ומצליחים לשכנע אותו להישאר ולא לערוק.
מורמונט, שצפה את ניסיון הבריחה מראש, מספר לג'ון כי גם למשפחתו יש נגיעה אישית במלחמה הממשמשת ובאה: אחותו, ראש בית מורמונט, ובנותיה, לוחמות תחת דגלו של רוב סטארק.
עם זאת, מזכיר לו מורמונט שבדיוק כמוהו - האחים במשמר הלילה נשבעו שבועה, ומלחמות שבע המלכויות לא נוגעות להם.
הוא גם מספר לו כי בכוונתו לצעוד מעבר לחומה, ולגלות מה קרה לבנז'ן ולשאר הסיירים, והאם הכוחות העל-טבעיים שמעבר לחומה התעוררו, וג'ון מסכים לצאת עמו למסע.
דאינריז טארגאריין המכונה בקיצור "דאני" היא בתו של המלך המודח אאיריז טארגאריין, "המלך המשוגע", שהופל מכסאו במהלך המרד של רוברט באראתיאון ונרצח בידי אחד משומרי ראשו, ג'יים לאניסטר.
מאז נפילת השושלת, דאינריז נאלצת לנדוד עם אחיה חמום המוח והמתעלל, וייסריז, בגלות בערים החופשיות שמעבר לים, מזרחית לווסטרוז.
וייסריז מוכר את אחותו לאדון הסוסים הדות'ראקי חאל דרוגו.
למרות שוייסריז בז לדות'ראקים ומנהגיהם, וייסריז מצפה לקבל צבא שיהיה מסוגל לפלוש לווסטרוז ולהחזיר לעצמו את כס המלוכה, תמורת נישואי אחותו לחאל הדות'ראקי.
בהדרגה נחשף כי וייסריז בן אדם שאינו ראוי וכשיר למלוכה, והגמול שבו הוא זוכה הוא כלל לא הדבר לו ציפה.
דאינריז, בתחילה ילדה מפוחדת שהסובבים אותה השתמשו בה ככלי, מוצאת את מקומה בין אנשי הסוסים.
עם הזמן היא מגלה אהבה עמוקה והבנה כלפי בעלה החדש, ובמהרה מוצאת את עצמה נושאת ברחמה את בנו, שמנובא שיהיה לוחם גדול שיאחד את כל השבטים הדות'ראקיים בכינוי 'הרמך שיעפיל על העולם'.
לאחר ניסיון רצח דאינריז, כפקודה מרוברט, דרוגו מבטיח לדאני שיפליג לווסטרוז וישיב לה את כס המלוכה אליו יש לה זכות מלידה.
וייסריז לא מרוצה מכך, וחושש כי דרוגו לא יספק לו את הצבא אשר הובטח לו.
וייסריז מאז ומתמיד היה אלים כלפי דאינריז, אבל מאז שדאינריז הפכה לחאליסי של דרוגו, היא החלה להתמרד כנגד אחיה הבכור.
בסופו של דבר, וייסריז מאיים על דאינריז מול דרוגו, מה שגורם לדרוגו להרוג את וייסריז בצורה אכזרית.
באותו הזמן, דאינריז מפתחת ידידות עם אביר גולה בשם סר ז'ורה מורמנט, שנשבע להגן על דאינריז, ואפילו מציל אותה ממתנקש.
לאחר קרב המתפתח בין החאלאסר (שבט דות'ראקי) של דרוגו נגד חאלאסר של חאל אחר, דרוגו נפצע בחזו ובכתפו.
דאינריז פונה לעזרתה של מאגי (מכשפה) מקומית מהכפר אותו כבשו בעלה וצבאו בשם מירי מאז דור.
אבל המכשפה בסופו של דבר בוגדת בדאינריז, וגורמת למותם של דרוגו ובנה שעוד לא נולד.
רוב צבאו של דרוגו נוטש את דאינריז.
המעטים שנותרים איתה צופים בה בעוד היא שורפת את גופתו של דרוגו, יחד עם המאגי, מירי מאז דור, ושלוש ביצי דרקון שניתנו לה במתנה לחתונתה ונכנסת לאש בעצמה.
דאינריז, כדרך פלא, יוצאת מהאש חיה וללא פגע חוץ משערה.
הביצים בוקעות ודאינריז הופכת לאימם של שלושה דרקונים, הראשונים מסוגם זה מאות שנים.
שם הדמות תפקיד מספר הפרקים בראן סטארק בנם הצעיר של אדארד וקייטלין סטארק.
7 קייטלין "קייט" סטארק אשתו של אדארד סטארק, ואם משפחת סטארק.
11 דאינריז "דאני" טארגאריין נצר לשושלת המלוכה הקודמת, בית טארגאריין.
נסיכה ויורשת של דרגונסטון וכס המלכות לאחר אחיה הבוגר וייסריז.
10 אדארד "נד" סטארק לורד ווינטרפל וריבון הצפון, מתמנה לימין המלך.
15 ג'ון שלג בנו הממזר של אדארד סטארק 9 אריה סטארק בתם הצעירה של אדארד וקייטלין סטארק 5טיריון לאניסטר גמד, אח לתאומים ג'יים וסרסיי.
בנו של הלורד טייווין לאניסטר.
9סאנסה סטארק בתם הבכורה של אדארד וקייטלין סטארק.
משחק תפקידים ממוחשב (נקרא גם RPG, קיצור של role-playing games) הוא סוגה של משחקי מחשב המשלבת אלמנטים של משחקי הרפתקה או פעולה במשחק תפקידים.
הסוגה נוצרה בהשראת משחקי התפקידים השולחניים, דוגמת מבוכים ודרקונים, ומהפכת המחשוב האישי של שנות ה-80 המוקדמות.
השחקן מגלם דמות משחק בעולם-מערכה בעל יכולות המתפתחות לאורך המשחק.
עקב התפתחות המדיה האלקטרונית נמצאת הסוגה בתהליך מתמיד של רביזיה.
מראשוני המשחקים, שהיו על טהרת הטקסט, עד לגרפיקה ברזולוציה גבוהה וממשק מתוחכם.
דמות השחקן במשחק תפקידים ממוחשב מתפתחת ומתחזקת תוך כדי המשחק, לרוב בהתאמה לדרגת הקושי ההולכת-ועולה.
משחקים אלו הם שילוב של עולם משחקי המחשב עם משחקי התפקידים השולחניים, ורבים מהם מבוססים על משחקי תפקידים שולחניים ספציפיים או אף על עולמות מערכה ספציפיים בתוך משחקי תפקידים (כגון המשחק באלדורז גייט, המבוסס על שיטת מבוכים ודרקונים ומתרחש בעולם-המערכה ממלכות נשכחות).
מבין משחקי התפקידים הממוחשבים בולטים משחקי תפקידים המוניים ברשת הידועים כ-MMORPG.
דוגמה למשחק שכזה הוא המשחק המצליח וורלד אוף וורקראפט של חברת בליזארד.
ניתן למנות כמה מאפיינים של משחקי-תפקידים ממוחשבים הכוללים ביניהם:
התפתחות הדמות לפי רמות - בכל משחקי התפקידים קיימת התפתחות והתחזקות של הדמות תוך-כדי משחק.
לרוב, התפתחות הדמות נעשית באמצעות שיטה של "נקודות ניסיון" ו"רמות" או "דרגות" (Levels).
כאשר השחקן עובר אתגר מסוים, הוא מקבל כמות מסוימת של נקודות ניסיון בהתאם לקושי האתגר ולרמת הדמות שלו.
כאשר השחקן צובר כמות מספיקה של נקודות ניסיון, רמת הדמות שלו עולה והוא מקבל יכולות חדשות בהתאם.
אווירה ותפאורה - משחקים אלו מתרחשים בדרך-כלל, אם לא תמיד, בעולם בדיוני.
העולם הזה יכול להיות דומה לעולם האמיתי במובנים מסוימים, כגון משחקי פנטזיה אשר לוקחים השראה מהתקופה ההיסטורית של ימי הביניים, או משחקי מדע בדיוני בהם מופיעים פיתוחים דמיוניים של טכנולוגיות קיימות.
משימות - המשחק לרוב מבוסס משימות.
השחקן מקבל על עצמו מטלות שונות שעליו לבצע על מנת להתקדם במשחק.
במשחקים רבים, נוסף על המשימות אותן חייב השחקן להשלים על מנת לנצח במשחק, ישנן גם משימות אפשריות נוספות, אשר מעניקות לשחקן הטבות כגון נקודות ניסיון או כלים שימושיים.
קיימות דעות חלוקות לגבי מה ניתן להגדיר כמשחק תפקידים ומה לא.
ההגדרה הרחבה ביותר כוללת כל משחק פעולה או הרפתקאות בו קיימת עלילה כלשהי, ובו מופיעים מאפייני הסוגה.
משחקי מכות דוגמת מורטל קומבט אינם נחשבים כמשחקי תפקידים, כיוון שאין בהם כל התייחסות לעלילה ואין התפתחות של הדמויות.
גיימרים אחרים טוענים שכדי שמשחק-מחשב יוכל להחשב למשחק תפקידים, משחק צריך לכלול דיאלוג בין הדמויות, כאשר לשחקן אפשרות בחירה מה לומר.
זוהי ההגדרה הנפוצה בקרב שחקני משחקי התפקידים השולחניים, כיוון שמשחקי מחשב שעונים על הגדרה זו הם דומים יותר למשחקי תפקידים הקלאסיים.
עיקר המשחקים העונים על הגדרה זו מבוססים על שיטות משחקי-תפקידים קיימות, כגון באלדורז גייט ונוורווינטר נייטס אשר מבוססים על שיטת מבוכים ודרקונים.
המחמירים ביותר עם ההגדרה טוענים, שמשחק תפקידים צריך להתמקד במשחק האופי של הדמות, ולא בקרבות.
לפעולותיו של השחקן צריכה להיות השפעה ממשית על עלילת המשחק, דמויות צריכות להתייחס אליו באופן שונה בהתאם לפעולות שהוא מבצע, ו"התפתחות הדמות" צריכה להיות יותר עמוקה מאשר הפיכתה למהירה או חזקה יותר.
ישנם הטוענים שמשחקים כגון פליינסקייפ: טורמנט ופולאוט הם בין היחידים שראויים באמת להיקרא משחקי-תפקידים ממוחשבים.
משחקי תפקידים ממוחשבים כוללים מגוון תת-ז'אנרים.
משחק פעולה-תפקידים (ARPG) - משחקים המשלבים אלמנטים מז'אנר משחק התפקידים עם אלמנטים מז'אנר משחק הפעולה.
משחקים בולטים בתת-סוגה זו כוללים בין היתר את "Cyberpunk 2077" ומשחקי "Dark Souls".
Dungeon crawler - משחקים המתמקדים בפתרון חידות ובחקר מבוך סבוך תת-קרקעי עצום אשר לרוב מלא באויבים בהם צריכים להילחם.
משחקים בולטים בתת-סוגה זו כוללים בין היתר את "דיאבלו" ו"האדס".
משחק תפקידים המוני ברשת - משחקים המתרחשים בעולמות וירטואליים נרחבים מקוונים בהם השחקנים יכולים ליצור ולבצע התאמות אישיות לדמויות שלהם, לחבור לצוות הכוללים שחקנים אחרים שמחוברים גם הם למשחק, ולחקור יחד עימם את עולם המשחק.
משחקים בולטים בתת-סוגה זו כוללים בין היתר את "וורלד אוף וורקראפט", "מייפל סטורי" וסדרת משחקי "Final Fantasy".
משחק תפקידים טקטי - משחקים המשלבים אלמנטים מז'אנר משחקי התפקידים ואלמנטים מז'אנר משחקי האסטרטגיה.
משחקים בולטים בתת-סוגה זו כוללים בין היתר את סדרת משחקי "Fire Emblem" וסדרת משחקי "XCOM".
1999 - EverQuest העשור הראשון של המאה ה-21
משחקי הים התיכון הוא אירוע ספורט רב-ענפי, המתרחש אחת לארבע שנים, בו משתתפות בעיקר מדינות הגובלות בים התיכון, מאסיה, מאפריקה ומאירופה.
הרעיון למשחקים הוצע באולימפיאדת לונדון ב-1948 על ידי מוחמד טהר פאשה, יושב-ראש המשלחת האולימפית המצרית, והמשחקים נערכו לראשונה בשנת 1951 באלכסנדריה שבמצרים.
עשרת המשחקים הראשונים נערכו תמיד בשנה המקדימה את המשחקים האולימפיים.
לעומת זאת משנת 1993 ואילך נערכים המשחקים שנה לאחר המשחקים האולימפיים.
במשחקים הראשונים שנערכו באלכסנדריה בחודש אוקטובר 1951 השתתפו 734 ספורטאים מעשר מדינות שונות שהתחרו ב-13 ענפי ספורט.
מאותה שנה ואילך לא הופסקו המשחקים, והם נערכים באופן רציף מדי ארבע שנים.
במהלך המשחקים השניים, שנערכו בברצלונה, עלה הרעיון להקים גוף שיפקח על המשחקים, סוג של ועדה ביצועית.
ואכן, ב-6 ביוני 1961 הוקמה הוועדה הבין-לאומית למשחקי הים התיכון (ICMG).
ב-2015 התקיים תחת הארגון טורניר משני בשם "משחקי חוף הים תיכון" בפסקארה באיטליה, ב-2019 התקיים בפטרס ביוון, ב-2023 התקיים בהרקליון ביוון וב-2027 יתקיים בעיירות לגואה ופורטימאו בפורטוגל.
ב-2031 מתמודדת על האירוח אליקנטה בספרד.
על הכנת והרכבת משלחות הנציגים והספורטאים אחראים הוועד האולימפי הבין-לאומי (IOC) והוועד האולימפי ההלני (HOC).
כמו כן, מקום מושבה הקבוע של ה-ICMG הוא ביוון, ללא קשר לזהותו של נשיאה הנוכחי, ומזכירה הכללי הוא תמיד יווני.
סמל משחקי הים התיכון מורכב משלוש טבעות, המסמלות את שלוש היבשות שלחופי הים התיכון - אסיה, אפריקה אירופה.
תחתית הטבעות נראית כמתמוססת במימי הים התיכון.
הדגל הוצג לראשונה במשחקי ספליט בשנת 1979 כדגל המשחקים הללו, ולאחר מכן התקבל כדגלן של כל התחרויות.
בסיום כל תחרות מועבר הדגל אל נציגי המדינה בה תיערך התחרות הבאה.
נכון למהדורה האחרונה של המשחקים שהתקיימו ביוני 2022, 26 מדינות השתתפו במשחקים:
המדינות היחידות הגובלת בים התיכון שאינן משתתפת במשחקים הן ישראל, הרשות הפלסטינית, הרפובליקה הטורקית של צפון קפריסין ובריטניה (דרך טריטוריית גיברלטר).
ישראל אינה משתתפת בשל לחץ המדינות הערביות, למרות שנעשו ניסיונות לצרף אותה למשחקים, אפילו על ידי ה-HOC.
מדינות שהשתתפו בעבר כגון מדינות יוגוסלביה, קיבלו זכות להשתתף גם כמדינות נפרדות, אף שמדינות כמו צפון מקדוניה, סלובניה, סרביה וקוסובו אינן גובלות עוד בים התיכון.
מ-2018 אף פורטוגל הוזמנה להשתתף בקביעות במשחקים (שב-2018 התקיימו בספרד הסמוכה) אף שאינה גובלת בים התיכון אלא באוקיינוס האטלנטי.
נכון לשנת 2009 במשחקים נערכים תחרויות ב-27 ענפים לגברים ולנשים.
בנוסף נערכים תחרויות מיוחדות גם לנכים:
רשימת התחרויות והערים בהן הן התקיימו
כל הערים שבהן נערכו המשחקים עד כה, שוכנות לחופי הים התיכון, למעט קזבלנקה השוכנת לחופי האוקיינוס האטלנטי:
מעודכנת לאחר סיום משחקי הים התיכון 2022.
משחקי אסיה , המכונים גם האסיאדה (בלועזית: Asiad), הם אירוע ספורט רב-ענפי (בדומה ל), הנערך אחת לארבע שנים בהשתתפות ספורטאים מיבשת אסיה.
המשחקים מאורגנים על ידי המועצה האולימפית של אסיה (OCA), תחת פיקוחו של הוועד האולימפי הבין-לאומי (IOC).
משחקי אסיה נערכו לראשונה בשנת 1951 בעיר ניו דלהי, ומאז הקמתם מקבל המנצח בכל תחרות מדליית זהב, המקום השני מקבל מדליית כסף, והמקום השלישי מקבל מדליית ארד.
המשתתפים מוכנסים למשחקים על ידי הוועד האולימפי הלאומי שלהם, ומייצגים במשחקים את המדינה שבה הם מחזיקים באזרחות.
במהלך טקסי קבלת המדליות מנוגנים המנונים לאומיים ומונפים דגלים, ובנוסף ישנו דירוג רשמי המציג את מספר המדליות בהן זכתה כל מדינה.
במשחקים מיוצגים בעיקר לאומים מזוהים, אך גם מספר קטן של מדינות לא ריבוניות מורשות להשתתף במשחקים.